
Број:  03-028/22
Датум: 15.07.2022. године


Јавни позив за пријаву за гласање путем мобилних тимова

У складу са чланом 19. Правилника о употреби и изради извода из Cентралног бирачког списка позивамо сва лица  која су због старости, болести или инвалидности везани за своје куће, те из тог разлога нису у могућности гласати на редовним бирачким мјестима, а која су заинтересована да на предстојећим локалним изборима гласају код својих кућа путем мобилног тима да се пријаве у канцеларију Општинске изборне комисије Теслић или путем телефона: 053/433-680, 065-296-464
Поред личних података, адресе и евентуално бројева телефона лица која се пријављују дужна су доставити и копију медицинске документације о болести, или инвалидитету због које нису у могућности гласати на редовним бирачким мјестима. Уколико ова лица живе сами или су са мјестом становања које је удаљено од Теслића, па из тих разлога не могу доставити медицинску документацију исту  су обавезни да припреме код својих кућа како би их службеници Општинске изборне комисије могли преузети приликом посјете њиховим домовима. Ова медицинска документација се доставља Централној изборној комисији БиХ у складу са чланом 19. Правилника о употреби и изради извода из централног бирачког списка као доказ о потреби  гласања путем мобилног тима.

Без одговарајуће медицинске документације ниједно лице се неће моћи регистровати за гласање путем мобилног тима.  Службеници Општинсе изборне комисије Теслић ће заинтересована лица контактирати. 

Пријава се може извршити најкасније до 2.9.2022. године

Достављено:
1. Огласна табла Општинске управе Теслић
2. Службена страница Општина  Теслић
3. Архива ОИК-а
                                                                                 Општинска изборна комисија Теслић
                                                                                                  Биљана Божић

